Odense Adresse-Contoirs Efterretninger, 1848-08-17
Ved allerhøieste Resolution af 29 f. M. er det bestemt, at der ved Kjøbenhavns Universitet skal indrettes en statsvidenskabelig Examen. Opfordring til de flygtede Slesvigere. Kjære Landsmænd, Det selvsamme Parti, hvis troløse Rænker i en Deel Aar har foranlediget forhen ubekjendte Spændinger i vort lykkelige Land, der i Ærgjerrighedens og Forræderiets Tieneste endelig har fremkaldt den nuværende usalige Krig, vedbliver stadigt at arbeide til samme Maal: at faae os løsrevne fra Danmark og indlemmede i Tydskland. Jeg behøver ikke her at gjentage, hvad der saa ofte er blevet sagt, hvorledes vor Skjæbne vilde blive, hvis dette Schleswigholsteinernes Foretagende tilsidst skulde lykkes. Vi Alle have tilfulde erkjendt og begrebet det. Frivilligt have vi forladt vort kjære Hjem og Alt, hvad os dyrebart er, for at unddrage os det fremmede Voldsherredømme, hvorunder Tusinder af vore Brødre sukke, og finde Sikkerhed iblandt vore kjære danske Medborgere. Et af de Midler, som Schleswigholsteinerne idelig have anvendt, og hvorved det er lykkedes dem at bedaare det tydske Folk og fremkalde Sympathier for deres uretfærdige Sag, er det, at de udgive deres Mening for Folkets, og give sig ud for at handle i hele Folkets Navn. Hvorlidet dette er Tilfælde, er vitterligt nok, den seneste Tids Tildragelser vidne tilstrækkeligt derom, og paa mange Steder i Tydskland begynder man at indsee, at man af det schleswigholsteinske Parti er bleven ført bag Lyset. Jkke destomindre vedblive hine Jldesindede at fremture paa den vante Maade: de vælge med faa Stemmer som Repræsentanter for Landet, Mænd, til hvem ingen Fædrelandsven kan have mindste Tiltro, - de beskikke Afsendinge ved den fremmede tydske Nationalforsamling, med hvilken vi Jntet have at gjøre og Jntet ville have at gjøre, - de vedblive at paastaae, at det hele slesvigske Folk ønsker at løsnes fra Danmark og indlemmes i det tydske Forbund, uagtet vi forlængst i Ord og Gierning have modsat os et for os ligesaa uheld bringende som i sig selv forræderisk Foretagende. Fædrelandssindede Slesvigere have derfor besluttet, for om muligt at faae Frankfurter-Forsamlingen til at indsee det Falske og Løgnagtige i de schleswigholsteinske Paastande, at indsende en alvorlig og energisk Protest og Forvaring derimod til den tydske Nationalforsamling. Enhver retsindet Slesviger vil vistnok med Glæde underskrive den, og vi ville ikke opgive Haabet, at Tyd skeerne omsider ville aabne deres Øren for Sandhedens og Retfærdighedens Røst, og indsee, hvorledes de af det schleswigholsteinske Parti ere blevne bedragne. En saadan Protest er sat i Gang af Folkeraadet paa Als, og Mand for Mand underskriver den. Lignende Protester blive sendte til de forskjellige Steder, hvor flygtede Slesvigere kunne ventes at opholde sig. Kjære Landsmænd, J opfordres herved til, Alle at underskrive disse Protester. Enhver har Ret og Skiel dertil, thi Enhver maa jo lide under det, hvad hiint troløse Parti har afstedkommet. Lader os derfor Alle erklære den tydske Nationalforsamling, at vi ikke erkjende men aldeles forkaste og erklære for magtesløse alle de Skridt, som Schleswigholsteinerne have foretaget sig eller ville foretage sig, for at adskille os fra vort elskede Fædreland Danmark og lænke os til det fremmede Tydskland, paa det at Forsamlingen og hele det tydske Folk kan erfare, at der gives et dansk Slesvig og et dansk Folk i Slesvig. Sandhed og Ret vil endelig seire over Svig og Underfundighed."f. T. Sønderborg, d. 10. August 1848. Fr. Fischer, Redact, af Ugebladet i Aabenraa Odense Borgerrepræsentations Forhandlinger.